ప్రేమ్ వాత్స

ప్రేమ్ వాత్స, భారతీయ-కెనడియన్ బిలియనీర్ వ్యాపారవేత్త. ఇతన్ని "కెనడియన్ వారెన్ బఫెట్" అని పిలుస్తారు. టొరంటోలోని ఫెయిర్‌ఫాక్స్ ఫైనాన్షియల్ హోల్డింగ్స్ వ్యవస్థాపకుడు, చైర్మన్, చీఫ్ ఎగ్జిక్యూటివ్. 2020 జనవరిలో భారతదేశ నాల్గవ అత్యున్నత పౌర పురస్కారం పద్మశ్రీని అందుకున్నాడు.

జననం, విద్య 
ప్రేమ్ 1950, ఆగస్టు 5న తెలంగాణ రాష్ట్ర రాజధాని హైదరాబాదులోని రోమన్ కాథలిక్ బ్రాహ్మణ వారసత్వ కుటుంబంలో జన్మించాడు. హైదరాబాద్ పబ్లిక్ స్కూల్, ఇండియన్ ఇన్‌స్టిట్యూట్ ఆఫ్ టెక్నాలజీ మద్రాస్ లలో చదివాడు. కెమికల్ ఇంజనీరింగ్‌లో పట్టభద్రుడయ్యాడు. ఆ తరువాత లండన్, అంటారియోకు వెళ్లి, వెస్ట్రన్ అంటారియో విశ్వవిద్యాలయంలోని రిచర్డ్ ఐవీ స్కూల్ ఆఫ్ బిజినెస్‌ నుండి ఎంబిఏ సంపాదించాడు. తన విశ్వవిద్యాలయ విద్యకు కావలసిన డబ్బుకోసం ఫర్నేస్‌లు, ఎయిర్ కండీషనర్‌లను అమ్మేసిన వాత్స  తో విదేశాలకు వెళ్ళాడు.

వృత్తిరంగం 
గ్రాడ్యుయేషన్ తర్వాత, బీమా కంపెనీ కాన్ఫెడరేషన్ లైఫ్‌లో పనిచేశాడు. 1984లో తన మాజీ బాస్ టోనీ హాంబ్లిన్‌తో కలిసి హాంబ్లిన్ వాత్స ఇన్వెస్ట్‌మెంట్ కౌన్సెల్ అనే పెట్టుబడి సంస్థను ప్రారంభించాడు. నష్టాల్లో ఉన్న ఒక చిన్న కెనడియన్ ట్రక్కింగ్ బీమా కంపెనీ అయిన మార్కెల్ ఫైనాన్షియల్‌ను 1985లో స్వాధీనం చేసుకొని దానికి ఫెయిర్‌ఫాక్స్ ఫైనాన్షియల్ హోల్డింగ్స్ అని పేరు పెట్టాడు. 2012లో సంవత్సరానికి $8 బిలియన్ల వార్షిక ఆదాయాన్ని చేరుకున్న కంపెనీని అభివృద్ధి చేయడంలో వాత్స సహాయం చేశాడు. 2001 నుండి పెట్టుబడిదారుల సమావేశాలను నిర్వహించాడు.

నిర్వర్తించిన పదవులు 
 2009 జూన్ నెలలో యూనివర్సిటీ ఆఫ్ వాటర్‌లూకి తొమ్మిదవ ఛాన్సలర్‌గా నియమితుడయ్యాడు.
 2015లో ఆర్డర్ ఆఫ్ కెనడా సభ్యునిగా ఎంపికయ్యాడు.
 2017 సెప్టెంబరులో హురాన్ యూనివర్సిటీ కాలేజీకి మొదటి ఛాన్సలర్‌గా ఎన్నికయ్యాడు.

మూలాలు

బయటి లింకులు 
 ఫెయిర్‌ఫాక్స్ ఫైనాన్షియల్ - కార్పొరేట్ 
 http://www.bengrahaminvesting.ca/About_Us/advisory_board.htm
 MarketVisual.com - వి ప్రేమ్ వాట్సా - ప్రత్యక్ష సంబంధాలు 

జీవిస్తున్న ప్రజలు
1950 జననాలు
హైదరాబాదు జిల్లా వ్యక్తులు
హైదరాబాదు జిల్లా వ్యాపారవేత్తలు
పద్మశ్రీ పురస్కారం పొందిన తెలంగాణ వ్యక్తులు